62022CO0756_INF
Определение на Съда (девети състав) от 11 декември 2023 г. —Bank Millennium
(Дело C‑756/22)
„Преюдициално запитване — Член 99 от Процедурния правилник на Съда — Отговор, който може да бъде изведен недвусмислено от съдебната практика — Неравноправни клаузи в потребителските договори — Директива 93/13/ЕИО — Член 6, параграф 1 и член 7, параграф 1 — Договор за ипотечен кредит, индексиран в чуждестранна валута — Последици от обявяването на договора за изцяло недействителен“
1.
Преюдициални въпроси — Компетентност на Съда — Граници — Компетентност на националния съд — Прилагане на разпоредбите, тълкувани от Съда
(член 267 ДФЕС)
(вж. т. 24 и 26)
2.
Защита на потребителите — Неравноправни клаузи в потребителските договори — Директива 93/13 — Констатация за неравноправност на дадена клауза — Обхват — Тълкуване на националното право в съдебната практика, съгласно което кредитната институция може да иска от потребителя да върне други суми освен отпуснатите в изпълнение на договора парични средства и лихви за забава — Недопустимост
(съображение 24, член 6, параграф 1 и член 7, параграф 1 от Директива 93/13 на Съвета)
(вж. т. 28 и 29 и диспозитива)
Диспозитив
Член 6, параграф 1 и член 7, параграф 1 от Директива 93/13/ЕИО на Съвета от 5 април 1993 година относно неравноправните клаузи в потребителските договори
трябва да се тълкуват в смисъл, че
в контекста на обявяване на нищожност в неговата цялост на договор за ипотечен кредит, сключен между потребител и банкова институция, с мотива, че договорът съдържа неравноправни клаузи, без които не може да се изпълнява, не допускат тълкуване от съдебната практика на правото на държава членка, съгласно което институцията има право да иска връщане на суми, различни от размера на паричните средства, предоставени в изпълнение на този договор, и законната лихва за забава, считано от поканата за плащане.